一粒特寫照驚現「月球表面」 鐵粉：靠「這」取勝
2024年05月08日 21:01
東網電視
更多新聞短片
台灣啦啦隊人氣新人一粒，憑出眾氣質成功入屋嘅佢，人氣高踞不下之餘，仲帶挈埋雙胞胎家姐嘅人氣，認真犀利。不過人紅自然是非多，日前就有網友喺社交網晒出一粒化完妝，都仍然勁明顯嘅「月球的表面」，並問道：「這樣你真的OK嗎？」意外地引嚟唔少網友為一粒護航。
網友晒出一粒皮膚極差嘅特寫相道：「剛剛看到千年一遇、新一代鄉民女神，號稱啦啦隊版的黑嘉嘉的近拍照，發現臉上痘痘好像有點多，這樣你真的還ok嗎？」只見一粒雖然全妝上陣，不過仍然難以掩飾臉上大面積嘅痘痘，但仍引嚟唔少網友保護道：「粉的問題」、「激光幾次就好了！」、「女孩子厚妝難免。」、「氣質取勝！」